armvectores/hy_wikipedia_2023 huggingface dataset:
Տիժուկա անտառ

Տիժուկա (պորտ.՝ Floresta da Tijuca),  խոնավ անտառ Բրազիլիայի Ռիո դե Ժանեյրո քաղաքում։ Հայտնի է՝ որպես աշխարհի ամենամեծ անտառային պարկ, որն ընդգրկում է 32 քառ. կմ տարածք։ Կան աղբյուրներ, որոնք այդ կոչումը վերագրում են Յոհաննեսբուրգի անտառային պարկին (Հարավային Աֆրիկա), որտեղ տնկվել է 6-9.5 միլիոն ծառ։ Ռիո դե ժանեյրոյում տեղակայված Տիժուկա անտառի նման՝ Սինգապուրի բուսաբանական այգիները (հիմնադրվել է 1859 թվականին) ընդգրկված են ՅՈՒՆԵՍԿՕ-յի Համաշխարհային ժառանգության ցանկում․ այս այգիները քաղաքի ներսում գտնվող արևադարձային անտառներով մեկ այլ այգի է։


== Աշխարհագրական դիրք ==
Անտառն ընդգրկում է նաև Ռիո դե Ժանեյրոյի հարակից Բարրա դա Տիժուկա շրջանը։ Այն տեղակայված է լեռնային շրջանում, որը շրջապատված է Տիժուկա լեռնազանգվածով։ Տիժուկա բառը տուպի լեզվով նշանակում է «ճահիճ»։ Դա վերաբերվում է Տիժուկա ծովածոցին՝ ներկայիս Բարրա դա Տիժուկայում։ Անտառը ձևավորում է բնական սահման, որը քաղաքի արևմտյան գոտին բաժանում է հարավային, կենտրոնական և հյուսիսային գոտիներից, և վերջինս՝ հարավայինից։
Պարկը Կարիոկա Մոզաիկի մի մասն է, որը հիմնադրվել է 2011 թվականին։


== Պատմություն ==

Տիժուկա անտառը մելիորացված տարածք է, որը նախկինում մաքրվել է՝ շաքարավազի ու սուրճի աճեցման համար։ Վերամշակումն իրականցվել է Մանուել Գոմեսի կողմից 19-րդ դարի երկրորդ կեսին՝ Ռիոյի ջրամատակարարումը պաշտպանելու համար։ Այս ամենին հետևեցին Պեդրո II-ի մտահոգությունները` կապված գյուղատնտեսական հողերի էրոզիայի և անտառահատման հետ, քանի որ տեղումների մակարդակի նվազումը սկսել էր ազդել խմելու ջրի մատակարարման վրա։

1961 թվականին Տիժուկա անտառը հռչակվել է որպես ազգային պարկ։ Անտառն ընդգրկում է բազմաթիվ տեսարժան վայրեր, որոնցից ամենաակնառուն Հիսուս Քրիստոսի վիթխարի արձանն է Կորկովադու լեռան գագաթին։ Մեկ այլ գրավչություն է Կասկատինա ջրվեժը, Մայրինկ կապելլան՝ գունավոր որմնանկարներով, որոնց հեղինակն է Կանդիդու Պորտինարին։ Անտառում է գտնվում նաև մոնոլիտային Պեդրա դա Գավեա լեռնագագաթը։


== Էկոլոգիա ==
Տիժուկա անտառը հարյուրավոր տեսակի բույսերի ու կենդանիների հայրենիքն է, որոցից շատերը ոչնչացման եզրին են և հայտնաբերվել են միայն ատլանտյան խոնավ անտառներում (պորտուգալերեն` Mata Atlântica)։ Բուսականությունն այնքան խիտ է, որի շնորհիվ շրջակա միջավայրի ջերմաստիճանը նվազում է 9°C֊ով։ Անտառն ունի նաև մոտ 30 ջրվեժներ։
Տիժուկայի անտառում կա մեկ ֆավելա։ Նրա բնակչությունը հիմնականում գաղթածների սերունդներն են, որոնք 1930-ական թվականներին մասնակցում էին վերակառուցման աշխատանքներին։ Թեև վերջերս «Ֆավելա Բայրո» նախագծի շրջանակներում պայմանները բարելավվել են, այնուամենայնիվ Մատա Մաչադոն դեռևս աջակցում է անտառի բնապահպանական դեգրադացիային։
Արշավների համար ամենատարածված ուղղություններն են՝ Դիամանտինայի ջրվեժը, Բիկո դո Պապագայոն, Տիժուկայի գագաթը, Արչեր և Անհանգուերա բլուրները, Միրանտե դո Էքսելսիորն ու Բատա քարանձավը։

		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Աղբյուրներ ==
 (պորտուգալերեն) Mosaico Carioca de Áreas Protegidas, MMA, http://mosaico-carioca.blogspot.com/p/pnt_04.html, վերցված է 2017-01-14 


== Արտաքին հղումներ ==
Virtual Pic-Tour through the "jungle" @ The Rio de Janeiro Photo Guide
Սվետիցա (Լուդոգայի վտակ)

Անվան այլ կիրառումների համար տե՛ս՝ Սվետիցա (այլ կիրառումներ)Սվետիցա (ռուս.՝ Светица), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Լուգոդա գետի աջ ափում՝ 14 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008565
Հիդրոլոգիական ուսումնասիրությունների կոդը - 103000856
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նովոզարնյանսկի (Օկտյաբրսկի շրջան)

Նովոզարնյանսկի (ռուս.՝ Новозарянский), ավան Ռուսաստանի Ռոստովի մարզի Օկտյաբրսկի շրջանում։ Մոկրոլոգսկովո գյուղական համայնքի շրջկենտրոնն է։
Վալգրեգենտինո

Վալգրեգենտինո (իտալերեն՝ Valgreghentino), կոմունա Իտալիայում, գտնվում է Լոմբարդիա մարզի Լեքո գավառում։
Բնակչությունը կազմում է 3014 մարդ բնակչության խտությունը կազմում է՝ 502 մարդ/կմ²։ Մակերեսը՝ 3 կմ²։ Փոստային ինդեքս՝ 23857։ Հեռախոսային կոդ՝ (+39) 0341.
Կոմունայի հովանավորն է Սուրբ Գևորգը։ Տոնը նշվում է ապրիլի 23-ին։


== Կոմունայի վարչակազմ ==
Պաշտոնական կայք՝ http://www.comune.valgreghentino.lc.it/


== Արտաքին հղումներ ==
http://www.comune.valgreghentino.lc.it/


== Ծանոթագրություններ ==
Արտյոմ Կոժին

Արտյոմ Կոժին (ռուս.՝ Артём Алекса́ндрович Ко́жин, դեկտեմբերի 7, 1974(1974-12-07)), խորհրդային և ռուս դիվանագետ։ 2-րդ դասի արտակարգ և լիազոր դեսպանորդ (2018 թվականի փետրվարի 10)։


== Կենսագրություն ==
1997 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է արաբերենին և անգլերենին։
1997 թվականից զբաղվում է դիվանագիտական գործունեությամբ։

2011 թվականից մինչև 2015 թվականը Մեծ Բրիտանիայում եղել է Ռուսաստանի Դաշնության դեսպանատան խորհրդական։
2015-2020 թվականներին եղել է Ռուսաստանի Դաշնության արտաքին գործերի նախարարության տպագրության և տեղակատվության դեպարտամենտի բաժնի պետ, տնօրեն տեղակալ։
2020 թվականի հունվարի 15-ից Սեյշելյան կղզիներում հանդիսանում է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2018 թվականի փետրվարի 10)


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Նորենգա (այլ կիրառումներ)

Նորենգա, կարող է վերաբերել՝

Նորենգա - գետ Ռուսաստանում, հոսում է Վոլոգդայի մարզում
Նորենգա - գետ Ռուսաստանում, Կալաժմայի վտակը
Նորենգա - գետ Ռուսաստանում, Մեխրենգայի վտակը
Նորենգա - գետ Ռուսաստանում, Վոժբալի վտակը
Global Force Wrestling

«Global Force Wrestling», «GFW», պրոֆեսիոնալ ըմբշամարտի (ռեստլինգ) ամերիկյան համազգային կազմակերպություն, պրոմոշեն։ Ստեղծվել է 2014 թվականին՝ «Total Nonstop Action Wrestling» (TNA) կազմակերպության համահիմնադիր և նախկին սեփականատեր Ջեֆ Ջարեթի կողմից։


== Չեմպիոնական տիտղոսներ ==
GFW գլոբալ չեմպիոնատ
GFW կանանց չեմպիոնատ
GFW թիմային չեմպիոնատ
GFW NEX*GEN չեմպիոնատ


== Արտաքին հղումներ ==
Պաշտոնական կայք(անգլ.)
Մոսոլովո (այլ կիրառումներ)

Մոսոլովո, կարող է վերաբերել՝

Մոսոլովո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Մոսոլովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Պատրիկ Ֆավր

Պատրիկ Ֆավր (ֆր.` Patrick Favre, հուլիսի 30, 1972(1972-07-30), Աոստա, Իտալիա), իտալացի նախկին բիաթլոնիստ, 1999 թվականի աշխարհի առաջնության արծաթե մրցանակակիր։ 1996 թվականի աշխարհի առաջնության արծաթե մրցանակակիր` խմբային խաղում։ 1997 թվականի աշխարհի առաջնության արծաթե մրցանակակիր՝ էստաֆետա ձևում։


== Արտաքին հղումներ ==
Կայքէջը Բիաթլոնիստների համաշխարհային խորհուրդի կայքում Archived 2008-06-22 at the Wayback Machine.
Տուկումս

Տուկումս (լատիշ․՝ Tukums, գերմ.՝ Tuckum), քաղաք Լատվիայի Տուկումայի շրջանում։ Գտնվում է Ռիգա քաղաքից 65 կմ դեպի արևմուտք։ Գործում է Ռիգա, Ելգավա, Վենտսպիլս երկաթուղային գիծ։


== Պատմություն ==
XI—XII-րդ դարերում քաղաքում հայտնվել են լիվեր ցեղախմբերը։ 1299 թվականին գերմանացի զինվորները այստեղ կառուցել են ամրոց և ծառայել ամրոցում Լիվոնյան շքանշանի կարգով։ 1445 թվականին Տուկումսը ստացել է քաղաքի կարգավիճակ։
1561 թվականին ամրոցը հանձնվել է Լեհաստանի Լիտվական համագործակցության դասին։ Այնուհետև ամրոցի տեղում կառուցվել է բնակավայր։
Քաղաքի Պիլս աշտարակը մնացել էր դեռ XIII դարի Լիվոնյան շքանշանից հետո ։ Իր գոյության ընթացքում ամրոցը ծառայել է որպես բանտ, իսկ 1995 թվականից ի վեր բացվել է որպես քաղաքի պատմության թանգարան։
XIX դարի վերջին քաղաքում ապրում էր 7542 մարդ։ Քաղաքում կար ուղղափառ եկեղեցի, լյութերական եկեղեցի (XVI դար), հռոմի կաթոլիկ եկեղեցի։ Քաղաքում ուսումնական հաստատությունները տասնմեկն էին։ Գործում էին 8 ֆաբրիկաներ և գործարաններ, իսկ արտադրությունը (ածիկի գործարան) 46 հազար ռուբլի եկամուտ էր բերում։ 1898 թվականին եկամուտները կազմել է 13.554 ռուբլի, իսկ ծախսերը՝ 11.653 ռուբլի։ Քաղաքում կար երկօքսիդ և երկաթ պարունակող երկու հանքային աղբյուրներ։
Քաղաքում կան նաև արվեստի թանգարան, մշակույթի տուն ու մի քանի եկեղեցիներ։ Տուկումս քաղաքը գտնվում է Լատվիայի Կուրզեմե տարածաշրջանում, իսկ բնակչությունը կազմում է մոտ 20 հազար բնակիչ։
1990 թվականի օգոստոսի 15-ին Տուկումս քաղաքի Սլոկա - Տալսի ուղու մոտ մահացել է հայտնի խորհրդային ռոք-երաժիշտ Վիկտոր Ցոյը։


== Բնակչություն ==
2015 թվականի հունվարի 1-ի դրությամբ քաղաքի Կենտրոնական վիճակագրական վարչության տվյալներով բնակչությունը կազմել է 17.563 մարդ ։


=== Քաղաքի ազգային կազմը 1989 թվականից մինչև 2015 թվականը՝ ===


== Տրանսպորտ ==


=== Ավտոճանապարհներ ===
Քաղաքի միջով ընթանում է տարածաշրջանային Էլգավա - Տուկումս ավտոճանապարհը։ Տուկումսի միջով ընթանում է տարածաշրջանային Տուկումս - Աուցե, Տուկումս - Կուլդիգա և Տուկումս - Կեստերցիեմս - Մերսրագս - Կոլկա մայրուղիները։


== Այլ փաստեր ==
2008 թվականի Տուկումս օդանավակայում հիմնադրվել է Baltic Bees խումբը։ Խմբում ընդգրկված էին տարբեր օդանավակայաններ, որտեղ ցուցադրվում էր տարբեր օդաչուական պատկերներ։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Տուկումսի պաշտոնական կայք(լատիշերեն)
Կոտլյարյովո

Կոտլյարյովո (ուկրաիներեն՝ Котляреве), գյուղ Ուկրաինայի Նիկոլաևի մարզի Վիտովսկի շրջանում։ Բնակավայրը նախկինում նաև անվանվել է Յուխարի-Ջամին։ Հիմնադրվել է 1922 թվականին։
2001 թվականի տվյալներով Կոտլյարյովո գյուղում բնակվում էր 1 602 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերանշեհր

Վերանշեհր, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Արմիսան

Արմիսան (ֆր.՝ Armissan), համայնք Ֆրանսիայի Օկսիտանիա մարզի Օդ գավառում։
Բնակչությունը 2009 թվականի դրությամբ կազմում է 1547 մարդ, բնակչության խտությունը` 123.66 մարդ/կմ²։ Բնակավայրը զբաղեցնում է 12.51 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 80 կմ հարավ-արևմուտք, Կարկասոն քաղաքից` 65 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 989 աշխատունակ (15-64 տարեկան) բնակիչ, որոնցից ակտիվ էին 687-ը, իսկ ոչ ակտիվները` 302։ Ակտիվության ցուցանիշը կազմում է 69,5 %։ 687 աշխատունակ մարդկանցից աշխատել է 616 անձ (321 տղամարդ և 295 կին)։ Գործազուրկ են եղել 71 անձ (30 տղամարդ և 41 կին)։ 302 անաշխատունակներից 50-ը եղել են աշակերտներ կամ ուսանողներ, 146-ը` թոշակառուներ, իսկ 106-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կրոպիվնիցկոե (այլ կիրառումներ)

Կրոպիվնիցկոե, կարող է վերաբերել՝

Կրոպիվնիցկոե - ավան, Ուկրաինայի Դոնեցկի մարզի Վոլնովախսկի շրջանում
Կրոպիվնիցկոե - գյուղ, Ուկրաինայի Կիրովոգրադի մարզի Նովոուկրաինկայի շրջանում
Անանուն սյունաձև բազալտներ (Որոտան)

Անվան այլ կիրառումների համար տե՛ս՝ Անանուն սյունաձև բազալտներ (այլ կիրառումներ)Անանուն սյունաձև բազալտներ, երկրաբանական բնության հուշարձան Հայաստանի Հանրապետությունում։ Բնության հուշարձանը գտնվում է Սյունիքի մարզում՝ Որոտան գյուղի հարավարևմտյան եզրին։ Գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Կոմսոմոլսկ (քաղաքատիպ ավան, Տիսուլսկի շրջան)

Անվան այլ կիրառումների համար տե՛ս՝ ԿոմսոմոլսկԿոմսոմոլսկ (ռուս.՝ Комсомольск), քաղաքատիպ ավան Ռուսաստանի Կեմերովոյի մարզի Տիսուլսկի շրջանի կազմում։
Բնակչությունը 2010 թվականին գրանցված տվյալներով կազմում էր 2338 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հրաչյա Գրիգորյան

Հրաչյա Գևորգի Գրիգորյան (հոկտեմբերի 22, 1907(1907-10-22), Կարս, Կարսի մարզ, Կովկասյան երկրամաս, Ռուսական կայսրություն - ապրիլի 19, 1969(1969-04-19), Երևան, Հայկական ԽՍՀ, ԽՍՀՄ), հայ խորհրդային գրականագետ։ Բանասիրական գիտությունների թեկնածու։ ԽՍՀՄ գրողների միության անդամ 1934 թվականից։


== Կենսագրություն ==
1924-1925 թվականներին սովորել է պրոլետկուլտի գրական բաժնում։ 1949 թվականին ավարտել է ԽՄԿԿ Կենտկոմին կից կուսակցական բարձրագույն դպրոցը։ 1931-1934 թվականներին եղել է Վրաստանի պրոլետարական գրողների ասոցիացիայի հայկական մասնաճյուղի պատասխանատու քարտուղարը։ 1934-1938 թվականներին եղել է Երևանի «Կոմունիստ» (ռուսերեն) թերթի արվեստի և գրականության բաժնի վարիչը, 1938-1939 թվականներին՝ Հայաստանի գրողների միության առաջին քարտուղարը, 1939-1944 թվականներին՝ «Կոմունիստ» (ռուսերեն) թերթի խմբագիրը։ 1942-1944 թվականներին միաժամանակ աշխատել է ՀԿԿ Կենտկոմում որպես մամուլի բաժնի վարիչ։ 1944-1946 թվականներին եղել է «Պրավդա» թերթի Հայկական ԽՍՀ սեփական թղթակիցը, 1946 թվականին՝ Հայաստանի գրողների միության առաջին քարտուղարը, 1946-1948 թվականներին՝ ՀԽՍՀ կինեմատոգրաֆիայի նախարարը, 1948-1957 թվականներին՝ ՀԽՍՀ Նախարարների խորհրդին կից հայ եկեղեցու գործերի կոմիտեի նախագահը, 1957-1959 թվականներին՝ «Պատմաբանասիրական հանդեսի» խմբագրի տեղակալը, 1959-1963 թվականներին՝ «Սովետական Հայաստան» ամսագրի խմբագիրը, 1964-1969 թվականներին՝ ավագ գիտաշխատող ՀԽՍՀ ԳԱ Մ. Աբեղյանի անվան գրականության ինստիտուտում։ 1950 թվականին «Սոցիալիստական ռեալիզմի պոեզիայի հիմնադիրը (Վլադիմիր Մայակովսկի)» թեմայով ատենախոսություն է պաշտպանել և ստացել բանասիրական գիտությունների թեկնածուի աստիճան։ ԽՄԿԿ անդամ 1939 թվականից։ 
Ռուսերեն լույս են տեսել նրա «Վլադիմիր Մայակովսկի» (Երևան, 1950), «Մայակովսկին և հայ գրականությունը» (Երևան, 1956) գրքերը։
Մահացել է 1969 թվականի ապրիլի 19-ին, Երևանում։


== Երկեր ==
Սոցիալիստական ռեալիզմի պոեզիայի հիմնադիրը (Վլադիմիր Մայակովսկի), Ե., Հայպետհրատ, 1950, 340 էջ։
Վ. Մայակովսկի, Ե., Հայպետհրատ, 1953, 64 էջ։
Գրական ակնարկներ, Ե., Հայպետհրատ, 1955, 296 էջ։
Վլադիմիր Մայակովսկի (կյանքն ու ստեղծագործությունը), Ե., «Հայաստան», 1970, 576 էջ, տպ. 3.000:


== Թարգմանություններ ==
«Թարգմանչաց արվեստ» շտեմարան։


== Ծանոթագրություններ ==
Խրախճանք

Խրախճանք, սիմպոզիում (հին հունարեն՝ Συμπόσιον), հին հունական փիլիսոփա Պլատոնի փիլիսոփայական տեքստը, որը թվագրվում է մոտ մ.թ.ա. 385-370 թվականներին։ Այն որոշակի առումով առնչվում է սիրո ծագմանը, նպատակին և բնույթին և Պլատոնական սիրո հասկացության ծագման աղբյուրը։
Սերը ուսումնասիրվում է խրախճանքին կամ գնարբուքին մասնակցող մարդանց մի շարք հաջորդական ճառերի միջոցով։ Յուրաքանչյուրը պետք է արտասաներ մեկ էնկոմիում՝ Սերը (Էրոսը) փառաբանող ճառ։ Խրախճանքը տեղի է ունենում Աթենքում՝ հին հունական ողբերգակ Ագաթոնի տանը։ Սոկրատեսն իր ճառում հավաստիացնում է, որ սիրո ամենամեծ նպատակը փիլիսոփա կամ բառացի՝ «իմաստություն սիրող» դառնալն է։ Համարվում է Պլատոնի կարևորագույն գործերից մեկը և օգտագործվել է սոցիալական պատմաբանների կողմից՝ Հին Հունաստանի կյանքը, մասնավորապես՝ մարդու սեռականությունը և խրախճանքը որպես կառույց նկարագրելու համար։


== Գրական ձև ==

Խրախճանքը գրված է որպես դրամատիկական երկխոսություն, որը Պլատոնը օգտագործել է իր ավելի քան երեսուն ստեղծագործություններում և ըստ Ուոլթեր Հեմիլթոնի՝ ամենակատարյալն է իր ձևում։ Նկարագրելով Աթենքի հասարակական կյանքը՝ «Խրախճանքում» զարգանում է Սիրո և Սոկրատեսի կերպարի թեման։ Անկասկած, երկխոսությունը հորինվածք է, բայց Պլատոնը ստեղծել է շատ իրական թվացող մթնոլորտ։
Էնդրյու Դելբին «Խրախճանքի» առաջին էջերը համարում է հունական հռետորական ամենափայլուն նկարագրությունը։ Պլատոնը շատ շերտեր է մտցրել խրախճանքի և դեպքերը պատմողների միջև։


== Պատմական կոնտեքստ ==
Համարվում է, որ պատմությունը գրվել է ոչ վաղ քան մ.թ.ա. 385 թվականը, իսկ խրախճանքը տեղի է ունեցել մ.թ.ա 416-ին, երբ հյուրընկալող Ագաթոնը ունեցել է իր դրամատիկական հաղթանակը։ Հաջորդ տարի տեղի է ունեցել աղետալի Սիցիլական արշավը՝ Ալքիբիադեսի գլխավորությամբ, որից հետո Ալքիբիադեսը փախել է Սպարտա՝ Աթենքի հակառակորդ երկիր։ Հեմիլթոնը գտնում է, որ Պլատոնը այնպես է նկարագրում Ալքիբիադեսի և Սոկրատեսի հարաբերությունները, որ ցույց տա, թե Սոկրատեսը Արքիբիադեսի վրա վատ ազդեցություն չի ունեցել։ 
Պլատոնը սա անում է, իր ուսուցչին արդարացնելու համար, քանի որ նա մ.թ.ա. 399-ին մահվան է դատապարտվել։


== Նկարագիր ==
Պլատոնը երկխոսության միջոցով բացատրում է սիրո տարբեր տեսությունները։ Յուրաքանչյուր մասնակից ավելացնում է սիրո որոշակի կողմ, որը վերջում որպես արդյունք ավարտվում է Սոկրատեսի խոսքով։ Մասնակիցները հիմնականում սերը բնութագրում են երկու նույնասեռական տղամարդու միջև ընթացող սիրո օրինակով, սրանով ցույց տալով հին հունական սոցիալական իրականությունը։


== Մասնակիցներ ==
Խրախճանքին մասնակցում են հետևյալ յոթ խոշոր խոսնակները։

Ֆեդրոս (խոսքը սկսում է 178a-ում)
Փաուսանիաս (խոսքը սկսում է 180c-ում), իրավաբանական մասնագետ
Էրիքսիմաքուս (խոսքը սկսում է 189c-ում), հանրաճանաչ կատակերգու
Ագաթոն (խոսքը սկսում է 195a-ում), ողբերգական բանաստեղծ, խրախճանքի հյուրընկալողը
Սոկրատես (խոսքը սկսում է 201d-ում), հանրաճանաչ փիլիսոփա, Պլատոնի ուսուցիչը
Ալքիբիադես (խոսքը սկսում է 214e-ում), հանրաճանաչ աթենացի քաղաքական գործիչ, հռետոր


== Ծանոթագրություններ ==
Մելետի

Մելետի (իտալերեն՝ Meleti), կոմունա Իտալիայում, գտնվում է Լոմբարդիա մարզի Լոդի գավառում։
Բնակչությունը կազմում է 450 մարդ (2008 թվականի տվյալներով)։ Խտությունը կազմում է 64 մարդ/կմ²։ Տարածքը գրավում է 7 կմ²։ Էլեկտրոնային փոստ՝ 26843։ Հեռախոսային կոդ` 0377։
Կոմունայի հովանավորն է սուրբ Քրիստափորը։ Տոնը նշվում է սեպտեմբերի երրորդ կիրակի օրը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս` 0377 700412


== Արտաքին հղումներ ==
Բնակավայրի պաշտոնական կայք  (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վալդ (այլ կիրառումներ)

Վալդ, կարող է վերաբերել՝

Վալդ - կոմունա Գերմանիայի Բավարիա երկրամասում։ Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում
Վալդ - կոմունա Գերմանիայում, Բավարիա երկրամասում։ Գտնվում է Վերին Պֆալց վարչական շրջանի ենթակայության ներքո
Զինվորական գերեզմանատուն № 129 (Գրիբուվ)

Փոքրլեհական վոյեվոդության մշակութային հուշարձան։ Գրանցման համար՝ A-467/M

Զինվորական գերեզմանատուն № 129 (Գրիբուվ) (լեհ.՝ Cmentarz wojenny nr 129 - Grybów), զինվորական գերեզմանատուն, որը գտնվում է Գրիբուվ գյուղի  շրջակայքում (Նովոսոնչենսկի շրջան, Փոքրլեհական վոյեվոդություն)։ Գերեզմանատունը մտնում է Առաջին աշխարհամարտի տարիների Արևմտագալիցյան զինվորական դամբարանների խմբի մեջ։  Գերեզմանատանը թաղված են Ավստրո-Հունգարիայի և Ռուսաստանի բանակների՝ Առաջին համաշխարհային պատերազմի ժամանակ՝ 1914 թվականի դեկտեմբերին,  զոհված զինծառայողներ։ Փոքրլեհական վոևոդության պահպանվող հուշարձան է։


== Պատմություն ==
Գերեզմանատունը կառուցվել է Կրակովի զինվորական դամբարանների և ռազմական պարետատան դեպարտամենտի կողմից 1914 թվականին, ավստրիացի ճարտարապետ Հանս Մայրի նախագծով։ 150 քմ մակերեսով գերեզմանատանը գտնվում են 24 անհատական գերեզմաններ, որտեղ թաղված են 19 ավստրիացի և 5 ռուս զինվորներ։
1974 թվականին գերեզմանատան տարածքը և գերեզմանների հուշարձանները կարգի են բերվել և վերականգնվել են։
2009 թվականի ապրիլի 16-ին գերեզմանատունը ներառվել է Փոքրլեհական վոյեվոդության հուշարձանների ռեեստրի մեջ (№ А-467/M):


== Ծանոթագրություններ ==


== Աղբյուրներ ==
Oktawian Duda: Cmentarze I wojny światowej w Galicji Zachodniej. Warszawa: Ośrodek Ochrony Zabytkowego Krajobrazu, 1995. ISBN 83-85548-33-5.
Roman Frodyma Galicyjskie Cmentarze wojenne t. I Beskid Niski i Pogórze (Okręgi I—IV), Oficyna Wydawnicza «Rewasz», Pruszków 1998.


== Արտաքին հղումներ ==
Okręg III Gorlice, Cmentarz wojenny nr 129 — Grybów Archived 2017-02-03 at the Wayback Machine. (լեհ.)
Метрика кладбища (լեհ.)
Աստերոիդների ցանկ (171101-171200)

Աստերոիդների ցանկ (171001-171100)  • Աստերոիդների ցանկ  • Աստերոիդների ցանկ (171201-171300)
 Աստերոիդների ցանկ (171001-171100)  • Աստերոիդների ցանկ  • Աստերոիդների ցանկ (171201-171300)
Նոգերուելաս

Նոգերուելաս  (իսպ.՝ Nogueruelas), մունիցիպալիտետ Իսպանիայում` Տերուել պրովինցիայում (Արագոն ինքնավար համայնքում)։ Մունիցիպալիտետը գտնվում է Էլ Գուդար Խավալիմբրե շրջանում։ Բնակչությունը` 237 մարդ (2010 թվականի տվյալներով)։


== Արտաքին հղումներ ==
Foto e información Archived 2007-03-13 at the Wayback Machine.
Ficha de la población Archived 2011-12-10 at the Wayback Machine.
Foro de Nogueruelas


== Բնակչություն ==


== Ծանոթագրություններ ==
Կամավոր մարզական ընկերություն

Կամավոր մարզական ընկերություն, ԿՄԸ (ռուս.՝ Добровольное спортивное общество, ДСО), սպորտային կազմակերպությունների ցանց Խորհրդային Միությունում։
Միավորում էր ֆիզիկական կուլտուրայով, սպորտով և տուրիզմով զբաղվողներին, աջակցում մարզիկների վարպետության բարձրացմանը, փորձում նպաստել զանգվածային ֆիզկուլտուրայի, սպորտի և տուրիզմի զարգացմանը։ Կամավոր մարզական ընկերությունում ընդգրկված են շրջանների, խոշոր կառույցների, ժողտնտեսության տարբեր ճյուղերի, ուսումնական հաստատությունների ֆիզկուլտուրային կոլեկտիվները։
ԿՄԸ-ներն ունեցել են իրենց կանոնադրությունը, դրոշը, խորհրդանշանը, կրծքանշանը, մարզական հագուստը։ 1986 թվականի դրությամբ, Խորհրդային Հայաստանում գործել են 8 կամավոր մարզական ընկերություն՝ «Աշխատանք», «Սևան», «Դինամո», «Սպարտակ», «Աշխատանքային ռեզերվներ»,«Լոկոմոտիվ», «Զենիթ», «Բուրեվեստնիկ»։
«Աշխատանք»ում ընդգրկված էին արտադրական ձեռնարկությունների և շինարար, կազմակերպությունների բանվոր ծառայողները (130 հազար մարդ), «Սևան»-ում՝ գյուղական վայրերի ազգաբնակչությունը (160 հազար), «Դինամոյում՝ հանրապետության ներքին գործերի մինիստրության և պետական անվտանգության կոմիտեի համակարգի անձնակազմը, «Սպարտակ»-ում՝ առևտրի, արդյունաբերական կոոպերացիայի, թեթև և սննդի արդյունաբերության, քաղաքացիական ավիացիայի, ավտոտրանսպորտի աշխատողները (120 հազար), «Աշխատանքային ռեզերվներ»-ում՝ պրոֆտեխկրթության բնագավառի սովորողներն ու աշխատողները (55 հազար), «Լոկոմոտիվ»-ում՝ երկաթուղային տրանսպորտի (7,5 հազար), «Զենիթ»-ում՝ մեքենաշինության արդյունաբերության որոշ ճյուղերի աշխատողները, «Բուրեվեստնիկ»-ում՝ բուհերի և միջնակարգ մասնագիտական ուսումնական հաստատությունների սովորողներն ու աշխատողները (40 հազար)։
Jillian (I’d Give My Heart)

Jillian (I’d Give My Heart), չորրորդ սինգլը Within Temptation խմբի, The Silent Force ալբոմից։ Սինգլը ձայնագրվել էր DVD The Silent Force Tour համերգի համար։


== Տեսահոլովակ ==
Տեսահոլովակում Within Temptation խմբի համերգների հատվածներին են, ընդգրկված է նաև DVD The Silent Force Tour համերգից հատված։


== Երգացանկ ==
Սինգլ
«Jillian (I’d Give My Heart)» (Radio Edit) - 3:52
«Jillian (I’d Give My Heart)» (Live Version) - 4:57


== Ծանոթագրություններ ==


== Արտաքին հղումներ ==
YouTube-ում
Բալյանի

Բալյանի, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դորոշովցի

Դորոշովցի (ուկրաիներեն՝ Дорошівці), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Դորոշովցի գյուղում բնակվում էր 1 534 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայկական ջազի պատմություն

«Հայկական ջազի պատմությունը» վավերագրական կինոնկար է հայ անվանի ջազային երաժիշտների մասին։ Կինոնկարը «Արվեստակիրներ» ֆիլմաշարից է։ Եթեր է հեռարձակվել 2011 թվականին։


== Ստեղծագործական անձնակազմ ==
Ռեժիսոր - Գարիկ Մաշկարյան
Պրոդյուսեր - Ռուբեն Ջաղինյան
Սցենարիստ - Սոնա Ալեքսանյան
Նախագիծն իրականացվել է «Հայկական վեկտոր» մշակութային հիմնադրամի մասնակցությամբ և AGBA բանկի աջակցությամբ


== Արտաքին հղումներ ==
«Արվեստակիրներ» ֆիլմաշարը Շարմ Հոլդինգի պաշտոնական կայքում Archived 2012-06-16 at the Wayback Machine.
Դիտել «Հայկական ջազի պատմություն» ֆիլմը Sharm Pictures կայքում(չաշխատող հղում)
«Հայկական ջազի պատմությունը» Armenian Jazz կայքում Archived 2016-03-04 at the Wayback Machine.
Վրաց-իրաքյան հարաբերություններ

Վրաց-իրաքյան հարաբերություններ, երկկողմ հարաբերություններ Վրաստանի և Իրաքի Հանրապետության միջև։ Հատկանշական է, որ Իրաքի Հանրապետությունը ունի դեսպանատուն Թբիլիսիում, իսկ Վրաստանը սեփական դեսպանատուն Բաղդադում չունի։ Վրաստանում Իրաքի ներկայիս դեսպանը Հուսեյն Աբաս Հուսեյն Թահանն է։


== Համագործակցություն և փոխազդեցություն ==
2013 թվականին Վրաստանի և Իրաքի միջև բացվել է օդային երթուղի, և հաղորդվում Է, որ Iraqi Airways-ը շաբաթական երկու չվերթ է կատարում Թբիլիսի։ Նույն թվականին Թբիլիսիում Իրաքի դեսպանը հանդիպում ունեցավ Վրաստանի արտաքին գործերի նախարարի հետ, որտեղ նրանք քննարկեցին երկու երկրների միջև համագործակցության և կապերի ընդլայնման հարցերը։ Վրաստանի արտգործնախարարը Իրաքին մաղթել է կայունության շուտափույթ վերականգնում։


== Վրաստանի դերը Իրաքյան պատերազմում ==
2003 թվականի օգոստոսին Վրաստանը միացավ Իրաքի պատերազմին Միացյալ Նահանգների գլխավորած միջազգային կոալիցիայի մասնակցության շրջանակներում։ 2008 թվականին Իրաքում եղել է 2300 վրացի զինծառայող։ Այդպիսով վրացական ուժերը դարձել են Իրաքում երրորդ խոշորագույն ռազմական կոնտինգենտը։ Բացի այդ, Թբիլիսին մոտ 550 հոգանոց գումարտակ է տրամադրել ՄԱԿ-ի խաղաղապահ առաքելությանը մասնակցելու համար։ 2008 թվականի օգոստոսին, Ռուսաստանի և Հարավային Օսիայի հետ հակամարտության ժամանակ, բոլոր վրացի զինվորականները հետ կանչվեցին Իրաքից։ ԱՄՆ ՌՕՈՒ-ն ապահովել է նյութատեխնիկական աջակցությունը զորքերի դուրսբերման համար։ 2008 թվականի օգոստոսի 10-11-ը 16 C-17 «Globemaster» ինքնաթիռներ Վրաստան ուղարկեցին մոտ 2 հազար վրացի զինվորների և նրանց պարենամթերք տրամադրեցին, ինչը բողոքի ալիք առաջացրեց Ռուսաստանի կողմից։ Ամերիկացի պաշտոնյաները պատասխանեցին, որ վրացական զորքերի վերաբաշխմանն ուղղված օգնությունը արտակարգ իրավիճակների դեպքում տրանսպորտային աջակցության նախնական պայմանավորվածության մի մասն է, և որ Ռուսաստանը նախապես տեղեկացված է եղել թռիչքների մասին։
Ընդհանուր առմամբ Իրաքում զոհվել է 3 վրացի զինվորական։ Եվս 19-ը տարբեր ծանրության վնասվածքներ են ստացել։ Բացի այդ, վրացի զինծառայողներից մեկը զոհվել է ավտովթարից, իսկ մեկն ինքնասպան է եղել։


== Ծանոթագրություններ ==
Ակսու (գետակ, Կաղզվան)

Անվան այլ կիրառումների համար տե՛ս՝ Ակսու (այլ կիրառումներ)Ակսու, Ագսու, գետակ (և ձոր) Կաղզվանի շրջանում, Արաքսի ավազանում։


== Ծանոթագրություններ ==
Նիկոլայ Գրաշչենկով

Նիկոլայ Իվանովիչ Գրաշչենկով (մարտի 14 (26), 1898, Զաբորե, Q38697628?, Mscislaŭski County, Մոգիլյովյան նահանգ, Ռուսական կայսրություն - հոկտեմբերի 8, 1965(1965-10-08), Մոսկվա, ԽՍՀՄ), խորհրդային նյարդաբան։ ԽՍՀՄ Գիտությունների ակադեմիայի թղթանդամ (1939), ԲԽՍՀ Գիտությունների ակադեմիայի ակադեմիկոս (1947) և պրեզիդենտ (1947-1951), ԽՍՀՄ Բնագիտական Գիտությունների Ակադեմիայի ակադեմիկոս (1944)։
1926 թվականին ավարտել է Մոսկվայի համալսարանի բժշկական ֆակուլտետը։ Աշխատությունները վերաբերում են զգացողության օրգանների ֆիզիոլոգիային ախտաբանությանը, կենտրոնական նյարդային համակարգի վնասումներին, էլեկտրաֆիզիոլոգիային։
Էստել Բալե

Էստել Բալե (ֆր.՝ Estelle Balet,  Էստել Բալե (ֆր.՝ Estelle Balet, դեկտեմբերի 19, 1994(1994-12-19), Սյոն - ապրիլի 19, 2016(2016-04-19), Orsières), շվեյցարացի սնոուբորդիստուհի, մասնագիտացել է ֆրիրայդում։ 2013-2016 թվականներին հանդես է եկել մասնագիտական մակարդակով։ ֆրիրայդի կրկնակի չեմպիոնուհի է։ Մահացել է ձնահյուսի իջնելու հետևանքով։


== Կենսագրություն ==
Էստել Բալեն ծնվել է 1994 թվականի դեկտեմբերին Սիոն քաղաքում։ 
Դեռ վաղ մանկությունից մարզվում էր լեռներում՝ Վերկոպենից ոչ շատ հեռու։ Սկզբում նա սահում էր դահուկներով։
Տասը տարեկան հասակում ծնկի վնասվածքի պատճառով ստիպված էր դահուկը փոխարինել սնոուբորդով։ Նա 16 տարեկան էր, երբ ծանոթացավ իր ապագա մարզիչի՝ Ժերալդին Ֆասնախտի հետ, որը ֆրիրայդի հանդեպ սեր սերմանեց նրա մեջ։ 
Էստել Բալեն հաղթանակ տարավ Dakine Junior Tour-ում, որից հետո սկսեց հանդես գալ ավելի հասուն մակարդակով։
Առաջնախաղը տեղի ունեցավ 2013 թվականին, որն անմիջապես մի քանի խոշոր մրցույթներում նրան հաղթանակ բերեց։ Նա հաղթեց Լա Կլյուզայում անցկացվող մրցաշարում, եղավ լավագույնը բոլոր մարզիկների շրջանում՝ Ավստրիայում՝ Հոհֆոյգեն լեռնադահուկային  հանգստավայրում կայացած մրցաշարում, հաղթանակ տարավ Շանդոլենի և Նանդայի մրցույթներում, բարեհաջող անցավ աշխարհի առաջնության եվրոպական որակավորման փուլը (Ֆրիրայդի աշխարհի առաջնություն)՝ մասնակցելով այդ սպորտաձևի ամենահեղինակավոր մրցույթին՝ առաջին անգամ հանդես գալով Ֆրիրայդի աշխարհի առաջնությունում։ Էստել Բալեն անենաերիտասարդ մարզուհին էր, որն առաջին անգամ հանդես էր գալիս այդ մակարդակում։
2014 թվականին նա չորս անգամ կանգնել է հաղթողի պատվանդանին ֆրիրայդի տարբեր մրցույթներում, այդ թվում երկրորդ տեղն է զբաղեցրել աշխարհի առաջնությունում և արդյունքում աշխարհի առաջնության սպորտի այդ ձևում արժանացել տարվա լավագույն նորեկի կոչմանը։ Մեկ տարի անց աշխարհի գավաթի խաղերում ձեռք է բերել երկու հաղթանակ ( Անդորրայում և Ֆիբերբրունում),  դարձել ֆրիրայդի ամբողջ պատմության մեջ աշխարհի առաջնության խաղերում առաջին երիտասարդ մարզուհին։ 2016 թվականին պաշտպանել է աշխարհի չեմպիոնուհու կոչումը` հաղթելով Անդորրայի և Վերբեի փուլերում ։
2016 թվականի ապրիլի 19֊ին՝  չեմպիոնի տիտղոսը նվաճելուց երեք շաբաթ անց, Էստել Բալեն մարզվում էր լեռներում` Օրսյոր մունիցիպալիտետից ոչ շատ հեռու և միաժամանակ Ժերալդին Ֆասնախտի հետ զբաղվում էր իր առաջին ֆիլմի նկարահանմամբ (սնոուբորդը լուսաբանող ֆիլմ)։ Նրանից առաջ լեռնալանջով իջնում էր ուրիշ ֆրիրայդեր, և երբ մարզուհին սկսեց իջնել, թափվեց ձնահյուսը։ 
Էստել Բալեն իր հետ ուներ ձնահյուսային սենսոր, ուղեպարկ բարձիկով, անվտանգության սաղավարտ։
Փրկարարական ծառայություններն անմիջապես արձագանքեցին պատահածին։ Հետազոտության համար նրան հասցրին մոտ հիվանդանոց, սակայն ստացած վնասվածքների հետևանքով նա շուտով մահացավ։


== Ծանոթագրություններ ==


== Հղումներ ==
estellebalet.com Էստել Բալե. պաշտոնական կայք
Эстель Бале на сайте Freeride World Tour
Estelle Balet Ինստագրամում
Победный спуск Эстель Бале на чемпионате мира 2016 года ՅուԹյուբում
[1]
Զեմո Դոդոթի

Զեմո Դոդոթի (վրաց.՝ ზემო დოდოთი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1160 մետր բարձրության վրա։ Շրջկենտրոն Գորիից հեռու է 12 կմ։


== Ծանոթագրություններ ==
Երկտերևի ձվաձև

Երկտերևի ձվաձև (լատ.՝ Listera ovata), խոլորձազգիների ընտանքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա բարձրաժեք կարճ կոճղարմատով խոտաբույս է, որն ունի 25-60 սմ բարձրություն։ Ցողունները տերևներից վերև ունեն գեղձային թավոտություն։ 5-10 սմ-ի հասնող երկարությամբ և 3-8 սմ լայնությամբ զարգացած տերևները էլիպսաձև են, հակադիր մոտեցած ցողունի կենտրոնում։ Ծաղիկները կանաչավուն են։ Շուրթը դեղնավուն է, կանաչ, հակասեպաձև, գագաթում՝ խոր երկհատված։


== Տարածվածություն ==
Հայաստանում աճում է Իջևանի ֆլորիստիկական շրջանում (Իջևանի շրջակայք)։ Աճում է նաև Կովկասում, Եվրոպայում, Ասիայի սառը և բարեխառը շրջաններում, ներմուծվել է Հյուսիսային Ամերիկա։


== Էկոլոգիա ==
Աճում է ստորին լեռնային գոտում՝ ծովի մակարդակից 700-1200 մ բարձրությունների վրա, հաճարենու և կաղնու անտառներում։ Ծաղկում է հունիս ամսին, պտղաբերում՝ հունիս-հուլիսին։


== Պահպանություն ==
Կրիտիկական վիճակում գտնվող տեսակ է, որի տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված է CITES-ի կոնվենցիայի հավելվածում։ Ընդգրկված չէ Բեռնի կոնվենցիայի հավելվածներում։
Պահպանության գործողություններ չեն իրականացվում։


== Ծանոթագրություններ ==
Ռուսկիե Ադամ-Ուչի

Ռուսկիե Ադամ-Ուչի (ռուս.՝ Русские Адам-Учи), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 2003 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ադաենի (քաղաք)

Անվան այլ կիրառումների համար տե՛ս՝ Ադաենի (այլ կիրառումներ)Ադաենի (հին ասորերեն «Adaeni») , հնագույն քաղաք  Նաիրի երկրիի հյուսիսում՝ հիշատակված Թիգլաթպալասարի արձանագրության մեջ մ.թ.ա. 1114 թվականի արշավանքի ժամանակ գրաված քաղաքների շարքում։ Թիգլաթպալասարն իր արշավանքի ընթացքում նվաճած երկրների շարքում հիշատակում է Ադաենի։


== Ծանոթագրություններ ==
Ջորի (ֆիլմ)

«Ջորի» (անգլ.՝ Jory), 1973 թվականին նկարահանված վեսթերն ժանրի ամերիկյան ֆիլմ։ Սյուժեն գրվել է Միլտոն Պ. Բասսի վեպի հիման վրա։ Վերջինս եղել է սցենարի համահեղինակը։ Ֆիլմը համարվել է վեսթերն ժանրի դասական նմուշ, իսկ գլխավոր հերոսի դերը՝ լավագույններից մեկը դերասան Ռոբի Բենսոնի կարիերայում։


== Սյուժե ==
Տասնհինգամյա դեռահաս Ջորի Վոլդենը (Ռոբի Բենսոնը) դառնում է հոր սպանության ականատեսը։ Հետագա ծեծկռտուքի ընթացքում Ջորին, փորձելով պաշտպանվել, քարով խփում է մարդասպանի գլխին։ Քաղաքից փախչելիս նա միանում է կովբոյների խմբին, որոնց առաջնորդում էին Ռոյ Ստարը և Ջոկոն։ Վերջիններս իրենց հովանու ներքո են վերցնում տղային և նրան սովորեցնում են կրակել։ Կովբոյների շնորհիվ լավ նախապատրաստվելով՝ Ջորին կարողանում է դիմակայել չարին ցանկացած իրավիճակում։ Տեխաս գնալուց հետո Ջորին սիրահարվում է Ռոյի սիրունատես դստերը։


== Դերերում ==
Ջոն Մառլի− Ռոյ Ստար
Բիլի Ջո Թոմաս − Ջոկո
Ռոբի Բենսոն − Ջորի Վոլդեն
Կլաուդիո Բրուք − Էտան Վոլդեն
Պատրիցիա Ասպիլագա − Կարմելիտա Ստար
Բրեդ Դեքստեր − Ջեք


== Ծանոթագրություններ ==


== Արտաքին հղումներ ==
«Jory»(անգլ.) ֆիլմը Internet Movie Database կայքում 
«Jory»(անգլ.) ֆիլմը Allmovie կայքում:
Աստերոիդների ցանկ (31801-31900)

Աստերոիդների ցանկ (31701-31800)  • Աստերոիդների ցանկ  • Աստերոիդների ցանկ (31901-32000)
 Աստերոիդների ցանկ (31701-31800)  • Աստերոիդների ցանկ  • Աստերոիդների ցանկ (31901-32000)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
Ռուդկովսկի գյուղական խորհուրդ (Գրեբյոնկովսկի շրջան)

Ռուդկովսկի գյուղական խորհուրդ  (ուկրաիներեն՝ Рудківська сільська рада), Ուկրաինայի Պոլտավայի մարզի Գրեբենկովսկի շրջանում։
2001 թվականի տվյալներով Ռուդկովսկի գյուղական խորհրդում բնակվում էր 726 մարդ։ Բնակավայրը զբաղեցնում է 32,47 կմ² տարածք։ Բնակչության խտությունը կազմում էր 22,36 մարդ/կմ²։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սաճոճուո

Սաճոճուո (վրաց.՝ საჭოჭუო), գյուղ Վրաստանում։ Գտնվում է Սամեգրելո-Զեմո Սվանեթ մարզի Խոբի շրջանում։


== Դիրք ==
Գյուղը գտնվում է ծովի մակարդակից 3 մետր բարձրության վրա։ Շրջկենտրոն Խոբիից հեռու է 24 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 310 մարդ։


== Ծանոթագրություններ ==
Վոլչինեց (գյուղ, Կելմենցիի շրջան)

Անվան այլ կիրառումների համար տե՛ս՝ ՎոլչինեցՎոլչինեց (ուկրաիներեն՝ Вовчинець), գյուղ Ուկրաինայի Չեռնովցիի մարզի Կելմենցիի շրջանում։
2001 թվականի տվյալներով Վոլչինեց գյուղում բնակվում էր 1 325 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թռչնաբուծական ֆաբրիկա

Թռչնաբուծական ֆաբրիկա, արդյունաբերական հիմունքներով թռչնաբուծական մթերք արտադրող ձեռնարկություն։ Կառուցվում է հիմնականում արդյունաբերական խոշոր կենտրոնների ու քաղաքների մոտ։ Մասնագիտացված է բնակչությանը դիետիկ ձվով և թարմ թռչնամսով ապահովելու գործում։
Կարող է ունենալ երկու հիմնական արտադրական ուղղություն՝ մսային ու ձվային։ Թռչնաբուծական ֆաբրիկաներում տեխնոլոգիական պրոցեսները գործարանային տիպի են։
Իր կառուցվածքում սովորաբար ունենում է մայրական հոտի, ճտահանության, մատղաշի աճեցման, հավերի վերարտադրական հոտի (ձու արտադրող ֆաբրիկա) կամ մսացու ճտերի վերարտադրական հոտի (միս արտադրող ֆաբրիկա), սպանդի, մթերքի մշակման, ձվի տեսակավորման ու փաթեթավորման և արդ. թափոնների մշակման արտադրամասեր։ Դրանց հաջորդական դասավորության շնորհիվ ապահովվում է տեխնոլոգիական պրոցեսների հոսընթացությունը և առանձին օղակների արտադրության մասնագիտացումը (հիբրիդային մատղաշի, ձվի, մսի արտադրություն, հոտը համալրող մատղաշի աճեցում)։ Արտադրական փուլերը կարող են լինել փակ և բաց։
Առաջին դեպքում կան նշված բոլոր արտադրամասերը և ապահովված է գլխաքանակի լրիվ վերարտադրությունն ու մթերքի նախնական մշակումը։ Երկրորդ դեպքում բոլոր արտադրամասերի առկայությունը պարտադիր չէ, և ֆաբրիկան կարող է աշխատանքները կոոպերացնել այլ տնտեսությունների հետ։ Միս արտադրող ֆաբրիկաներում թռչուններին պահում են խորը ցամքարի վրա և մարտկոցային վանդակներում, իսկ ձու արտադրողներում՝ վանդակներում։
Վլադիմիր Գարանժին

Վլադիմիր Գարանժին (ռուս.՝ Владимир Андреевич Гаранжин, մայիսի 3, 1914(1914-05-03), Նիժնետիխովսկի (Վերխնեդոնսկի շրջան), Q4292616?, Վերխնեդոնսկի շրջան - հունիսի 2, 2008(2008-06-02), Կամենսկ-Շախտինսկի, Ռոստովի մարզ, Ռուսաստան), լրագրող, արձակագիր։ ԽՍՀՄ ժուռնալիստների միության անդամ։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Վլադիմիր Գարանժինը ծնվել է 1914 թվականի մայիսի 3-ին Նիժնետիխովսկի խուտորում։  Ավարտել է Ստալինգրադի մանկավարժական ուսումնարանը, այնուհետև աշխատել տրակտորների գործարանում։ 1930-ական թվականներից աշխատել է Դոնում, եղել տարածաշրջանային թերթերի թղթակից և խմբագիր։ Եղել է Ստալինգրադի տրակտորի գործարանի «Даёшь трактор!» թերթի գրական խմբի անդամ: Նա հետաքրքրվում էր Միխայիլ Ալեքսանդրովիչ Շոլոխովի գրական գործունեությամբ, ստեղծագործական սեմինարների ընթացքում նա քննարկում էր «Խաղաղ Դոն» և «Հերկած խոպան» վեպերի նոր գլուխները։ 1939 թվականին նա ծանոթացել էր Շոլոխովի հետ, հանդիպում էր գրողի հետ ծառայողական գործերով, այդ ժամանակ Գարանժինը աշխատում էր Բազկովսկի շրջանում որպես «Դոնսկոյ Կոմունար» թերթի պատասխանատու քարտուղար։ Վլադիմիր Գարանժինի «Երիտասարդ ծերություն» պատմվածքը, որպես սկսնակ հեղինակ, լույս տեսավ երիտասարդական թերթում, և Միխայիլ Շոլոխովը մատնանշեց ոչ միայն այս պատմվածքի թերությունները, այլև խորհուրդ տվեց, թե ինչպես ազատվել դրանցից։ 1939 թվականի մայիսի 26-ին Շոլոխովը գրում է Գարանժինին. «անհրաժեշտ է ուշադիր և խոհուն ուսումնասիրել անցյալի և ներկայիս  գրողների լավագույն ստեղծագործությունները»։ 1950 թվականին Միխայիլ Շոլոխովը ողջույնի խոսքով հանդես եկավ Վյոշենսկի մշակույթի տանը՝ գյուղատնտեսության առաջավորների տարածաշրջանային խորհրդակցությունում, որը արձանագրվեց Վլադիմիր Գարանժինի կողմից։  Խորհրդակցությունից հետո Գարանժինը Շոլոխովին խնդրեց խմբագրել այն տպագրության համար, և կես ժամ անց Միխայիլ Շոլոխովը ներկայացրեց «ուղղված, լրացված և վերաշարադրված  ձեռագրի տեքստը <...> Այս ելույթը ներառված է  գրողի ստեղծագործությունների ժողովածուի  ութերորդ հատորում»։
Վլադիմիր Անդրեևիչ Գարանժինը 1954 թվականից բնակվում էր Կամենսկում։ Նա աշխատել է շրջանային թերթում, գրել է մի շարք գրքեր երեխաների համար, հրապարակել է հումորային պատմվածքներ և հեքիաթներ`հեղինակ է նաև «Ինչպես է ոզնին ձմեռում» (1977), «Վարդերի քույրերը» (1986) գրքերի։
Մահացել է 2008 թվականի հունիսի 2-ին, Կամենսկ-Շախտինսկի քաղաքում։


== Ծանոթագրություններ ==


== Գրականություն ==
Шолоховская энциклопедия/ Колл. авторов; глав. ред. Ю. А. Дворяшин; вступ. ст. М. М. Шолохов. — М.: Издательский дом «СИНЕРГИЯ», 2013. — С. 132—133. — 1216 с.: ил. ISBN 978-5-94238-022-9.


== Արտաքին հղումներ ==
Шолохов М. А. — Гаранжину В. А.
Владимир Гаранжин. Вешенские встречи
Библиография на РГБ. Гаранжин, Владимир Андреевич
Խիդիսկուր (Խաշուրի մունիցիպալիտետ)

Խիդիսկուր (վրաց.՝ ხიდისყური), գյուղ Վրաստանում։ Գտնվում է Շիդա Քարթլի մարզի Խաշուրի շրջանում։


== Դիրք ==
Գտնվում է ծովի մակարդակից 670 մետր բարձրության վրա։ Շրջկենտրոն Խաշուրից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 55 մարդ։


== Ծանոթագրություններ ==
Նարեկ Մարտիրոսյան (պարող)

Նարեկ Գագիկի Մարտիրոսյան (ապրիլի 24, 1988(1988-04-24), Երևան, Հայկական ԽՍՀ, ԽՍՀՄ), բալետի հայ արտիստ։


== Կենսագրություն ==
Ծնվել է 1988 թվականի ապրիլի 24-ին, Երևանում։ 1997-2006 թվականներին սովորել է Երևանի պարարվեստի ուսումնարանի բալետի բաժնում։ 2003 թվականից Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնում եղել է բալետի արտիստ, 2007 թվականից՝ բալետի առաջատար մենակատար։ 2011-2013 թվականներին հրավերով որպես բալետի առաջատար մենապարող հանդես է եկել Իսրայելի պետական բալետում։ 2013-2015 թվականներին հրավեր է ստացել Կարելիայի Հանրապետության Երաժշտական թատրոնից, որտեղ աշխատել է որպես առաջատար մենապարող։ 2015 թվականից հանդես է գալիս Նյու Ջերսիի բալետային խմբում։ 2017 թվականին Վերոնայի բալետի դասական դպրոցում Ալիսա Կոսովի բեմադրությամբ ներկայացվել է Պյոտր Չայկովսկու «Մարդուկ-Ջարդուկը» բալետը, որտեղ հանդես են եկել Ալբինա Ղազարյանը, Նարեկ Մարտիորսյանը, Վիտալի Վերտերիչը և բալետի դպրոցի 4-ից 18 տարեկան աշակերտները։


== Բալետային ներկայացումներ ==


== Պարգևներ ==
«Մովսես Խորենացու մեդալ», 2009 թ.


== Ընտանիք ==
Կին՝ Ալբինա Ղազարյան, բալետի արտիստ
Քույր՝ Ալինա Մարտիրոսյան, դերասանուհի


== Ծանոթագրություններ ==
Թաղավանք

Թաղավանք, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում։ Գտնվում էր Բիթլիս տանող ճանապարհին։
Հանդիսացել է գավառակի նշանավոր գյուղերից մեկը։


== Բնակչություն ==
XX դարի սկզբին ուներ 48 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բրատսկի Պոսադ

Բրատսկի Պոսադ (ուկրաիներեն՝ Братський Посад), գյուղ Ուկրաինայի Կիրովոգրադի մարզի Դոլինսկայայի շրջանում։
2001 թվականի տվյալներով Բրատսկի Պոսադ գյուղում բնակվում էր 171 մարդ։ Բնակավայրը զբաղեցնում է 0,655 կմ² տարածք։ Բնակչության խտությունը կազմում էր 261,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փիրան (Արղանա-Մադենի գավառ)

Անվան այլ կիրառումների համար տե՛ս՝ Փիրան (այլ կիրառումներ)Փիրան, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։ Գտնվում է Արղանամադեն գետի ձախ վտակներից մեկի հովտում` Արղանա-Մադեն քաղաքից 40 կմ արևելք։


== Բնակչություն ==
1872-1873 թվականներին ուներ 22 տուն հայ և 40 տուն թուրք բնակիչ։


== Տնտեսություն ==
Բնակչության հիմնական զբաղմունքը երկրագործությունն ու ածխագործությունն էր։


== Պատմամշակութային կառույցներ ==
Փիրանն ուներ Ս. Աստվածածին անունով հին եկեղեցի։


== Կրթություն ==
Գյուղում գործում էր երկսեռ վարժարան, որտեղ սովորում էին 12 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Միացյալ Նահանգների ֆուտբոլի ազգային հավաքական

Միացյալ Նահանգների ֆուտբոլի ազգային հավաքականը ներկայացնում է Ամերիկայի Միացյալ Նահանգները ֆուտբոլի միջազգային մրցաշարերում և առանձին հանդիպումներում։


== Ծանոթագրություններ ==


== Արտաքին հղումներ ==
Միացյալ Նահանգների սոքերի ֆեդերացիայի պաշտոնական կայք
Լիժիե Ռիշե

Լիժիե Ռիշե (ֆր.՝ Ligier Richier, սեպտեմբերի 15, 1500(1500-09-15), Սեն Միհել - 1567[…], Ժնև, Ժնև, Շվեյցարիա), վաղ Վերածննդի ժամանակաշրջանի ֆրանսիացի քանդակագործ։


== Կենսագրություն ==
Ռիշեն ծնվել է աղքատ քարտաշի ընտանիքում։ Քանդակներ կերտելը սովորել է Իտալիայում, Միքելանջելոյի մոտ։ Քանդակները ստեղծվել են հիմնականում հոգևոր թեմաներով։ Ռիշեի աշխատանքները հայտնի են նրա հայրենիքում՝ Լոթարինգյաում պահպանվող աշխատանքներով։ Կապված նրա բողոքական հավատքի ընդունման հետ վերափոխման տարիներին նրան հայրենի քաղաքից արտաքսում են։
Սկսած 1990 թվականից Ֆրանսիական Մյոզ նահանգում Ռիշեի հիշատակին նվիրված վերակառուցման և վերածննդի մեծ աշխատանքներ են տարվում։ Մյոզ նահանգում Ռիժեի ճանապարհը անունով զբոսաշրջային երթուղղի է մշակված, որով երթևեկելիս կարելի է ծանոթանալ միջնադարյան քանդակագործի ժառանգությամբ։
Ռիժեի հանրահայտ «Le Monument de cœur de René de Chalon»-ը, որը հաճախ անվանվում է «Le Transi» կամ կմախք, գտնվում է Սեն Էտիեն Բար լե Դյուկա եկեղեցում, այն պատկերում է Ռենե դե Շալոնի մարմինը, Օրանյան արքայազնի, ով 25 տարեկան հասակում, 1544 թվականին ընկնում է ճակատամարտում։ 3 տարի հետո Ռիշեն պատվեր է ստանում արքայազնի այրուց, Աննա Լոթարինգցուց՝ դուքս Անտուանա Լոթարինցկու աղջկա կողմից, պատկերել Ռենեի դիակը։ Քանդակագործը այն պատկերում է մահացածին սիրտը ձեռքում բռնած, կարծես այն ուզում է նվիրել Աստծուն կամ կնոջը։ Այս այլաբանության հիմնական միտքը մինչև այսօր ճշգրիտ անհայտ է։ Դատելով քարի մեջ՝ մարմնի այլանդակված իդեալական պատկերումից, կարելի է հաստատել, որ Լիժիե Ռիշեն մարդկային անատոմիայի մեծ գիտակ է։


== Աշխատանքներ ==
Ալտար, Վիենելե լե Գատոնշատել եկեղեցում
Գոլգոֆա։ Խաչել, Բար լե Դյուկ եկեղեցում
Քրիստոսը խաչի վրա Նոտր Դամ եկեղեցում
Դագաղի մեջ Սեն Միքաել եկեղեցում
Դագաղի մեջ Պոնտ ա Մուսոն
Քրիստոսը խաչը տանելիս Սեն լորան եկեղեցում
Դագաղի մեջ Կլերմոն էն Արգոնում
Պեդրա Սեն Միշելում
Պեդրա Սեն Մարտեն եկեղեցում
Ֆիլիպինա Գելդերնսկայան մահվան մահճակալին Նանսիում


== Պատկերասրահ ==

		
		
		
		
		


== Ծանոթագրություններ ==
Կոռնիձորի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Կոռնիձոր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 8 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
(1068) Նոֆրետետե

(1068) Նոֆրետետե (անգլ.՝ Nofretete), աստերոիդ աստերոիդների հիմնական գոտում։


== Հայտնաբերումը ==
Հայտնաբերել է 1926 թվականի սեպտեմբերի 13-ին Էժեն Դելպորտը Ուքլում։


== Ուղեծրային բնութագրերը ==
Արեգակից Միջին հեռավորությունը 2.91 ա. մ. է։
Նվազագույն հեռավորությունը՝ 2.63 ա. մ.
Առավելագույն հեռավորությունը՝ 3.18 ա. մ.։
Արեգակի շուրջ մեկ ամբողջական պտույտի տեւողությունը՝ 1811.23 երկրային օր
Ուղեծրով շարժման միջին արագությունը 0.20 աստիճան/օր։
Ուղեծրի հարթությունը խավարածրի հարթության հետ կազմում է 5.48° անկյուն։


== Անուն ==
Աստերոիդը կրում է եգիպտական փարավոն Էխնաթոնի (տե'ս նաեւ (4847) Ամենհոտեպ) կնոջ՝ Նեֆերտիտիի (մ.թ.ա.1370-1330 թթ.) անունը։ Այս անունը թագուհու անվան գերմաներեն գրելաձեւով է։


== Տես նաև ==
(3199) Նեֆերտիտի
Աստերոիդների ցանկ (1001-1100)
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1068) Նոֆրետետե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոչեպցի (գյուղ, Պուտիվիլի շրջան)

Պոչեպցի (ուկրաիներեն՝ Почепці), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Պոչեպցի գյուղում բնակվում էր 35 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուկյանովո (գյուղ, Սերպուխովսկի շրջան)

Անվան այլ կիրառումների համար տե՛ս՝ ԼուկյանովոԼուկյանովո (ռուս.՝ Лукьяново), գյուղ Ռուսաստանի, Մոսկվայի մարզի Սերպուխովսկի շրջանի կազմում։
Բնակչությունը 2006 թվականին գրանցված տվյալներով կազմում էր 213 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
も

Հիրագանայում՝ も, կատականայում՝ モ, ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «մօ» տառակապակցությանը և Միջազգային հնչյունական այբուբենի /mo/ ձայնին։
Ժամանակակից ճապոներենի վանկային աղյուսակում գտնվում է հիրագանայի め(մէ) կանայից հետո։ Իսկ կատականայում՝ メ(մէ) կանայից հետո։